Абдулхаҡ Игебаев шиғырҙарында “Йәнләндереү-киң һүрәтләү саралары”

«Фани донъяға беҙ ҡунаҡ булып түгел, ә үҙебеҙ йәшәгән йәнтөйәкте нурлар өсөн килгәнбеҙ.Төптәнерәк фекер йөрөтһәк,тыуған тупраҡҡа, ғәзиз ергә яратылған һәр кеше бөтә ғүмере буйына хәрәкәттә бит».

Был юлдар беҙҙең яҡташыбыҙ Күсей ауылының` аҡһаҡалы,Башҡортостандың халыҡ шағиры,Ғәлимов Сәләм,Батыр Вәлид һәм Салауат Юлаев исемдәре премия лауреаты Абдулхаҡ Игебаевтыҡы.Хистәрен ҡуҙғатҡан,һарыуын ҡайнатҡан,йөрәген тулатҡан уй—фекерҙәрен шиғыр юлдарында сағылдырған ул.

Беҙ башланғыс синыфтарза «Туған тел», « Әсә теле”дәрестәрендә Башҡортостан дың күренекле шағирҙарының шиғырҙарын күп уҡыйбыҙ һәм ятлайбыҙ.Мин Баймаҡ 2- се һанлы урта мәктәбенең башланғыс урыҫ кластарының башҡорт балаларына башҡорт теле дәрестәрен уҡытам.Әлбиттә,программаға ярашлы әҫәрҙәр менән танышып барабыҙ,башҡортса күберәк белһендәр өсөн телдәрен шымартырға,уй-фекерҙәрен аныҡ итеп асып һалырға бик күп әҫәрҙәр,шиғырҙар уҡыр кәрәк. Уҡыусылырҙы ҡыҙыҡһындырыу өсөн китапханаға йөрөйбөҙ,төрлө әҙәби саралар үткәрергә тырышабыҙ.Быйылғы уҡыу йылында Абдулхаҡ Игебаевтың әҫәрҙәре буйынса асыҡ дәрес үткәрҙем.Дәрескә әҙерләнгәндә яҡташыбыҙ, атаҡлы шағир Абдулхаҡ Игебаев шиғырҙарында сағылған йәнләндереү алымдарын бик күп күрҙем,шағирҙың йөҙҙән ашыу шиғырҙарын уҡып,анализланым.Тикшеренеүҙәрҙән күренеүенсә,шиғырҙарҙа тәбиғәт күренештәре йәнле әйберҙәргә күсерелгән,уларҙың уй-хистәре ысынбарлыҡта сағылдырылған.

Йәнләндереү- бик борондан килгән фәнни нигеҙһеҙ ҡараш,йәнһеҙ тәбиғәт күренештәрен‚ҡош-ҡорт‚йәнлек-хайуандарҙы кешегә хас сифат‚хис-тойғолар менән һүрәтләү.Шағирҙар һәм яҙыусылар йәнләндереүҙе бик киң ҡулланалар. Абдулхаҡ Игебаевтың шиғырҙарында ла йәнләндереүҙәр күп.

Мәҫәлән «Ҡайын илай» шиғыр юлдарына иғтибар итәйек.

Ап-аҡ йөҙлө ҡайын илай,  
 Һулҡылдап, һыҡтап илай,  
 Йыуатһам да, ҡайындың һис  
 Йәштәрен тыйып булмай.  
 Ғазап йотоп, үкһей ҡайын,  
 Бөгөлә-бөгөлә елдәргә,  
 Барын һөйләр ине лә шул,  
 Телдәре юҡ һөйләргә.   
 Ҡайын илай... ҡайғыһынан  
 Түҙә алмай иламай...  
 Был ҡайындың тамырына  
 Балта сапҡан бер малай.

Шиғырҙы уҡығандан һуң күңелдә ауыр уйҙар ҡала.Сөнки меҫкен ҡайын яуыз малайҙың балтаһынан яраланып‚ауыртыуына сыҙай алмай һыҡтап илай.Беҙ йәшәгән тормошта ла ошондай аяныс күренештәр йыш осрай. Шағир уны йәлләгес,ҡыҙғаныс итеп һүрәтләй‚һәм беҙҙен күҙ алдыбыҙға һыҙланған, әсе тормоштан күңел яраһы ауыртыуынан илаған кеше йәнһеҙ ағасҡа әйләнгән.

Йәнләндереүҙә Абдулхаҡ Игебаев тере заттарға хас булған эш-хәрәкәтте, сифатты,уй-тойғоларҙы тәбиғәт күренештәренә,йәнһеҙ әйберҙәргә күсерә.Был- тәбиғәт менән кеше араһындағы бәйләнештең көсәйеүенә алып килә. Бына шуға күрә лә йәнһеҙ әйберҙәр, төрлө тәбиғәт күренештәре тик кешеләргә генә хас сифаттар аша беҙгә яҡын,ғәзиз, йылы булып тойола башлайҙар.Шиғыр юлдарындағы йәнләндереү ярҙамында шағир тәбиғәттә булған төрлө күренештәрҙе кешеләрҙең үҙ кисерештәрен, хистәрен, тойғоларын асып биреүгә өлгәшә. Йәнләндереү аша тәбиғәттәге төрлө хәлдәрҙе терелтә‚кешеләштерә.

Мәҫәлән: «Гармун» шиғырында

Гармун яңғыратып уйнаһа,

Йылмая өнһөҙ дала.

Көйҙө тыңлап, хатта ҡоштар

Һайрауҙан тынып ҡала.

«Йылмая өнһөҙ дала» тигән юлда йәнһеҙ далаға автор тарафынан «йән инә» һәм ул шуға күрә өнһөҙ дала кеше кеүек йылмая.Йәнләндереү талантлы һәм оҫта шағирҙарҙа күп ҡулланыла.Беҙ күп шиғырҙа бәлки был алымдарға иғтибар ҙа итмәйбеҙҙер.Әммә кеше сифаттары аша йәнһеҙ тәбиғәткә йән ингәс, шиғырҙар күңелгә ятышлы яңғырай,уларҙы уҡыуы еңел, күңелле.

Атаҡлы шиғыр оҫтаһы, Салауат Юлаев премияһы лауреаты,яҡташыбыҙ Абдулхаҡ Игебаевтың шиғырҙарын беҙ беренсе кластан уҡып‚ өйрәнеп, ятлап, фекер алышып, шундай һығымтаға килдек. Уның шиғырҙары тыуған еребеҙ Башҡортостанға һәм Уралға ҡайнар һөйөү хистәре менән һуғарылған. Бына шуға күрә лә шағир ижады йәнләндереү кеүек һүрәтләү сараһына бик бай.Уның бик күп шиғырҙарын уҡығандан һуң шиғыр юлдарынан йәнләндереү һәм шулай уҡ шағирҙың күңелен көйөндөргән, борсоған ижады менән таныштырып үткем килде.

Абдулхаҡ Игебаевтың бер фекере бик ныҡ оҡшай:«Фани донъя4а бе6 7уна7 булып т1гел, 2 16ебе6 й2ш2г2н й2н-т0й2кте нурлар 0с0н килг2нбе6.Т0пт2нер2к фекер й0р0т32к, тыу4ан тупра77а,42зиз ерг2 яратыл4ан 32р кеше б0т2 41мере хәрәкәттә бит».Ысынлап та ,шағирҙың кешеләре генә түгел,ә ул һүрәтләгән бөтә йәнһеҙ әйберҙәре лә хәрәкәттә‚ тере.Уның ижадында беҙ кешеләр тәбиғәт менән ныҡ бәйләнгән зат булып һыналабыҙ, кешене-тәбиғәттән‚тәбиғәтте-кешенән һис айырып булмай.Бына бит

Эй,тәбиғәт‚бер ҡараһаң,

Тылсымлы һинең эшең.

Ҡыш та ҡоштар һайратаһьң,

Балҡытаһың емешен,

Мәңге дәртле,мәңге йәш бит

Һинең йөрәк тибешең. Тормош ниндәй генә ауыр булһа ла кешеләр ҙә,ҡоштар ҙа, хайуандар ҙа йәшәргә ынтыла бит!

Йәки: Нурлы һөңгөләре менән

Ҡалын боҙҙарҙы тишер.

Йылы ҡарашын ташлаһа,

Ҡыш бабай шөрләп төшөр.

Был шиғырҙа автор ҡояшты йылмайтып, йәнләндереп шиғырға ла,тәбиғәткә лә йән бирә. Атаҡлы шиғыр оҫтаһы, Салауат Юлаев премияһы лауреаты,яҡташыбыз Абдулхаҡ Игебаевтың шиғырҙарын беҙ беренсе кластан уҡып‚ өйрәнеп, ятлап, фекер алышып, шундай һығымтаға килдек. Уның шиғырҙары тыуған еребеҙ Башҡортостанға һәм Уралға ҡайнар һөйөү хистәре менән һуғарылған. Мортазина Фәүзиә Фәһим ҡыҙының авторлыҡ программаһы буйынса төҙөлгән туған (башҡорт)телен һәм әҙәбиәтен өйрәнеү өсөн дәреслектәрҙә Абдулхаҡ Игебаевтың “Донъябыҙҙан ни ҡала”,”Ҡара ерҙә үҫә аҡ икмәк” ,”Күл кемдеке”, “Минең этем” кеүек шиғырҙары бик оҡшай. Шағир ижады йәнләндереү кеүек һүрәтләү сараһына бик бай.Бына ошо шиғир юлдары быға дәлил булып тора:

Яҙ донъяһы тотош нур ғына бит,

Ҡара әле, ҡара, һөйөклөм,

Мөхәббәте сәскә атҡанға ла

Яҙ матурҙыр инде шул тиклем.

( А. Игебаев «Нур алһын») 79 бит

Тәүге һулыш алған урын

Изге түгел кемдәргә?

Ҡоштар ҙа һағынып ҡайта

Тыуып үҫкән ерҙәргә.

(А. Игебаев «Тыуған ер»).(17 б.)

Ер—әсәнең игеҙәк ҡыҙҙары —

Матурлык һәм Сафлык бер туған,

Ошо икәү борон- борондан

Бергәләшеп атлай бер юлдан! ”

(А. Игебаев «Айырылмаһын минең юлдарым»)(48 б.)

Эй, болоттар, минең һүҙҙәремде

Ишетмәй ҙә киткән булдығыҙ.

Өҙөл0п һөйгән шағир күңеленең

Өмөттәрен ниңә юйҙығыҙ? ( А. Игебаев «Ник һиҙмәнегеҙ болоттар»)

Күктүбәнең күк һыртына

Күк томандар ҡунған саҡта,

Күк тирәкле күк Ирәндек,

Уйланым мин һинең хаҡта!

(А. Игебаев «Тыуған тупраҡ»).

Ажарланып тора тауҙар,

Баштарын күккә һуҙып,

Тауҙар ғорур ҙа, бөйөк тә,

Сөнки улар тамыр йәйгән

Ергә айырылмаҫ булып.

( А. Игебаев «Илгә арналһа»).

Күккә һоҡланып та баҡҡаным бар,

Ҡарағаным бар яңғыҙ моңайып

Тик йондоҙҙар миңә һәр ваҡытта

Асыҡ йөҙ күрһәтте‚ йылмайып.

( А. Игебаев «Йылмайығыҙ, йондоҙҙар!»)

Йәшел бәрхәтле болонға

Аллы — гөллө гөлдәр кәрәк‚

Болон гөлдәрен наҙларға

Талғын иҫкән елдәр кәрәк. ..

Аҡҡоштар бойоғор төҫлө,

Ҡанаттарын аҫҡа эйеп,

Аҡ ҡайындар илар төҫлө

Ҡара кейемдәрен кейеп.

(А. Игебаев «Онотмайыҡ»)

Яҙ бөрөһө ергә яралғандыр

Шаулай — шаулай япраҡ ярырга.

Сулпан яралғандыр, һәр таң балҡып‚

Донъя йөҙҙәренэ бағырга.

( А. Игебаев «Ҡурсырға»).

Шиғырҙарың нурҙан туҡылғанмы‚

Әллә ҡойолғанмы көмөштән?

Әллә алдыңмы һин йырҙарыңды

Сылтыр — сылтыр аҡҡан инештән? -

( А. Игебаев « Йырың гиҙә илдәр араһынан»)

Тәүге тапҡырмы ни сәйер елдең .

Күңелем тәҙрәләрен сиртеүе.

Ойоп ҡына барған хистәремдең,

Һиҫкәнешеп, ҡапыл өркөүе?…

( А. Игебаев «Сәйер ел».)

Үркәсенә баҫып байҡағанмын

Һыҙылып атҡан мәлен ал тандың,

Бөҙрә сәстәренән һыйпағанмын

Нескә билле йәп- йәш сауҡаңдың. (А. Игебаев «Ирәндек»).

Кипаристар, мәғрүр кипаристар,

Ғашиҡ һеҙгә тауҙар, ҡаялар,

Һеҙҙең кеүек мәңге йәш булырға,

Әйтегеҙсе, ниндәй дауа бар?!

( А. Игебаев «Кипаристар»).

Һаубуллашып, йылдар уҙған һайын,

Ҡыр ҡаҙҙары төҫлө теҙелеп;

Керпек ҡаҡтырмаған аҡ төндәрҙе

Ниңә һағынам икән өҙөлөп?

( А. Игебаев «Аҡ төндәр»).

Күренекле яҡташ шағирыбыҙ Абдулхаҡ Игебаевтың мин тик бер “Һайланма әҫәрҙәр”китабы аша ғына 100-ҙән ашыу шиғырҙарын уҡып сыҡтым.Был йыйынтыҡҡа 325 шиғыры индерелгән.

Тикшеренеүҙәрҙән күренеүенсә йәнле әйберҙәргә хас үҙенсәлектәр автор тарафынан бик оҫта итеп тәбиғәт күренештәренә күсерелгән. Шулай уҡ шағирҙың шиғырҙарында йәнләндереүҙе аллегорияға хас сифаттарын да күрергә тура килде .2 кластың дәреслегендә “Тауыҡтар”, “Аҡтүш”исемле шиғырҙарында быны күрергә була. Аллегория ул хайуандар аша кеше

тормошон ситләтеп һүрәтләү.Мәҫәлән

Шеш ҡолаҡлы ап — аҡ ҡуян

Башы ҡатып ҡаңғырҙы

Көн оҙоно аҡ ҡар эҙләп

Тәпәйҙәрен талдырҙы.

( А. Игебаев «Аҡ ҡар эҙләп»)

Гөл — сәскәләр ҡосаҡлап,

Кейеп бик ҡупшы кейем,

Ҡайҙа китеп бараһың,

Көлтә ҡойроҡ күк тейен?..

( А. Игебаев «Күк тейен»)

Яҡынайтайыҡ тигәндәй

Бик — бик алыҫ араны,

Серле йондоҙ ҡапыл миңә

Керпек һирпеп ҡараны.

(А. Игебаев «Ай».) һәм башҡа бик шиғырҙарында кеше сифаттарын күрергә була.

Шулай ител, йәнләндереү,аллегория кеүек һүрәтләү саралары Абдулхаҡ

Игебаевтың ижадын бик үҙенсәлекле, бай һәм нәзәкәтле яһай.Шағирҙың һәр бер шиғыр юлдары мәғәнәле,унда бушҡа әйтелгән бер һүҙҙә,һөйләм дә юҡ.

Мин шағирҙың күп шиғырҙарын уҡып,анализлағандан һуң да уның хаҡлыҡҡа,ихласлыҡҡа,сафлыҡҡа,матурлыҡҡа саҡырған шиғырҙары араһында яралы шиғырҙары ла байтаҡ икәнен күрҙем .Ни өсөн яралы һуң? Үҙебеҙ йәшәгән еребеҙ хаҡында әрнеп борсолғанға шулай ул. Кешеләрҙең тәбиғәткә битараф булмауҙарын,һәр ерҙә лә үҙебеҙ йәшәгән матур еребеҙҙе ҡәҙерләүҙе талап иткән шиғырҙары барлығына инандым.Бына ул юлдар.

Аҡтарылған тауҙарға ҡараһам да йәл! Ҡороп барған йылғаларға ҡараһам да йәл! Был ниндәй хәл?Гүзәл тәбиғәтебеҙ йылдан-йыл төҫһөҙләнә,йылдан-йыл ҡотһоҙлана түгелме? Күҙ алмабыҙ кеүекҡәҙерле еребеҙҙекемдәр ҡәҙерһеҙләй?

Эсер һыуҙар ҙа ҡороһа

Донъябыҙҙан ни ҡала?

Һулар һауа ла булмаһа

Донъябыҙҙан ни ҡала?

Урманыбыҙ ҙа ҡырылһа

Донъябыҙҙан ни ҡала?

Телебеҙҙе ле юғалтһаҡ

Донъябыҙҙан ни ҡала?

Уның күп төрлө бай ижадында, төп темаларҙың береһе итеп, хәҙерге мәлдә бөтәбеҙҙе лә уйландырған, борсоуға һалған актуаль, бөтә кешелек проблемаларының береһе – бөгөнгө тәбиғәттең аяныслы яҙмышы хаҡында әҫәрҙәре урын алған.

Абдулхаҡ Игебаевтың ошондай шиғырҙары, һис шикһеҙ, өйрәнелергә тейеш, тип иҫәпләйем мин. Сөнки дәрестәрҙә беҙ бындай әҫәрҙәрҙе уҡып, поэзияның ни тиклем тәьҫир итеү көсө көслө икәнен тойҙоҡ, экологик тәрбиә биреүҙә ҙур әһәмиәткә эйә улар!

Ватанын сикһеҙ һөйгән, халҡының яҙмышы өсөн әрнеп борсолған әҙип кенә ошолай бәғерҙәргә үтеп инерлек юлдар яҙа алалыр, тигән һығымта яһаным мин. Ғүмере буйы тыуған яғы тип янған, күк Ирәндеген юҡһынған, тәбиғәтен ҡурсырға тырышҡан нескә күңелле, оло йәнле кеше ул бөйөк шағирыбыҙ Абдулхаҡ Игебаев. Ер яҙмышы – беҙҙең ҡулда! Ошо хаҡта бер ҡасан да онотмаҫҡа, уйланырға мәжбүр итә беҙҙе шағир. Тәбиғәттең матурлығы – ул еребеҙҙең матурлығы. Тәбиғәтте яратмаған кеше – илен яратмай, илен яратмаһа, телен дә, моңон да яратмай. Ә яратмай икән, ул барыһын да юғалтасаҡ!

Әлмөхәмәтова Зилә Зәбир ҡыҙы,Баймаҡ 2-се һанлы

мәктәбенең башланғыс кластар уҡытыусыһы